CELEX: 32018D1143
Language: lv
Date: 2018-08-10 00:00:00
Title: Komisijas Īstenošanas lēmums (ES) 2018/1143 (2018. gada 10. augusts), ar ko attiecībā uz zirgu virusālā arterīta testēšanu groza Lēmumu 92/260/EEK un 93/197/EEK (izziņots ar dokumenta numuru C(2018) 5071) (Dokuments attiecas uz EEZ.)

16.8.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 207/58
               
            
         KOMISIJAS ĪSTENOŠANAS LĒMUMS (ES) 2018/1143
         (2018. gada 10. augusts),
         ar ko attiecībā uz zirgu virusālā arterīta testēšanu groza Lēmumu 92/260/EEK un 93/197/EEK
         
            
               (izziņots ar dokumenta numuru C(2018) 5071)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2009. gada 30. novembra Direktīvu 2009/156/EK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (1) un jo īpaši tās 15. panta a) punktu un b) punkta ii) apakšpunkta pirmo daļu, 16. panta 2. punktu un 19. panta ievadteikumu un b) punktu,
         tā kā:
         
                     (1)
                  
                  
                     Direktīva 2009/156/EK nosaka dzīvnieku veselības nosacījumus dzīvu zirgu dzimtas dzīvnieku importam Savienībā. Tā pilnvaro Komisiju cita starpā noteikt īpašus nosacījumus reģistrētu zirgu dzimtas dzīvnieku pagaidu ievešanai un zirgu dzimtas dzīvnieku importam Savienībā.
                  
               
                     (2)
                  
                  
                     Komisijas Lēmums 92/260/EEK (2) paredz, ka dalībvalstīm jāatļauj reģistrētu zirgu pagaidu ievešana Savienībā atbilstīgi dzīvnieku veselības nosacījumiem un veterinārās sertifikācijas prasībām, kas cita starpā ir noteiktas minētā lēmuma II pielikuma A līdz E daļā.
                  
               
                     (3)
                  
                  
                     Komisijas Lēmums 93/197/EEK (3) paredz, ka dalībvalstīm jāatļauj reģistrētu, kā arī vaislai un gaļas ieguvei paredzētu zirgu dzimtas dzīvnieku imports Savienībā atbilstīgi dzīvnieku veselības nosacījumiem un veterinārās sertifikācijas prasībām, kas cita starpā ir noteiktas minētā lēmuma II pielikuma A līdz E daļā.
                  
               
                     (4)
                  
                  
                     Nekastrētus vīrišķās kārtas zirgu dzimtas dzīvniekus, ja to izcelsme ir trešā valstī, kurā pēdējo sešu mēnešu laikā pirms nosūtīšanas uz Savienību ir oficiāli paziņots zirgu virusālais arterīts, Savienībā drīkst ievest vienīgi pēc tam, kad tiem uz zirgu virusālo arterītu veikta testa rezultāts ir negatīvs vai kad tie ir vakcinēti un regulāri revakcinēti pret šo slimību.
                  
               
                     (5)
                  
                  
                     Papildus Savienības prasībām attiecībā uz tādu nekastrētu vīrišķās kārtas zirgu dzimtas dzīvnieku testēšanu vai vakcinēšanu, kuri paredzēti ievešanai Savienībā, Pasaules Dzīvnieku veselības organizācijas (OIE) “Sauszemes dzīvnieku veselības kodeksa” (“Kodekss”) 2017. gada izdevuma 12.9. nodaļā (4) ir ieteikums nekastrētus vīrišķās kārtas zirgu dzimtas dzīvniekus testēt uz zirgu virusālo arterītu.
                  
               
                     (6)
                  
                  
                     Ja seropozitīva nekastrēta vīrišķās kārtas zirgu dzimtas dzīvnieka spermas paraugu iegūt nav iespējams un nepārtrauktu vakcināciju apliecināt nav iespējams, Kodeksa 12.9.2. panta 4. punkta a) apakšpunktā aprakstītā vīrišķās kārtas zirgu dzimtas dzīvnieka testa pārošana ar divām seronegatīvām ķēvēm ir piemērots alternatīvs protokols, kas nodrošina, ka šo nekastrēto vīrišķās kārtas zirgu dzimtas dzīvnieku spermā neizdalās zirgu virusālā arterīta vīruss.
                  
               
                     (7)
                  
                  
                     Sakarā ar zirgu virusālā arterīta vakcīnu deficītiem ir nepieciešams attiecībā uz zirgu virusālo arterītu paredzēt OIE ieteikumiem atbilstošu testa protokolu un attiecīgi grozīt Lēmuma 92/260/EEK un 93/197/EEK II pielikuma A līdz E daļā dotos veselības sertifikātus.
                  
               
                     (8)
                  
                  
                     Tādēļ Lēmums 92/260/EEK un 93/197/EEK būtu attiecīgi jāgroza.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmuma 92/260/EEK II pielikuma A līdz E daļu groza saskaņā ar šā lēmuma I pielikumu.
         
         
            2. pants
            Lēmuma 93/197/EEK II pielikuma A līdz E daļu groza saskaņā ar šā lēmuma II pielikumu.
         
         
            3. pants
            Šis lēmums ir adresēts dalībvalstīm.
         
         
            Briselē, 2018. gada 10. augustā
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 192, 23.7.2010., 1. lpp.
         
         
            (2)  Komisijas 1992. gada 10. aprīļa Lēmums 92/260/EEK par dzīvnieku veselības nosacījumiem un veterināro sertifikāciju saistībā ar reģistrētu zirgu pagaidu ievešanu (OV L 130, 15.5.1992., 67. lpp.).
         
            (3)  Komisijas 1993. gada 5. februāra Lēmums 93/197/EEK par dzīvnieku veselības nosacījumiem un veterināro sertifikāciju reģistrētu, kā arī vaislai un gaļas ieguvei paredzētu zirgu dzimtas dzīvnieku importam (OV L 86, 6.4.1993., 16. lpp.).
         
            (4)  http://www.oie.int/index.php?id=169&L=0&htmfile=chapitre_eav.htm
      
      
         
            I PIELIKUMS
            Lēmumu 92/260/EEK groza šādi:
            
                        1)
                     
                     
                        katrā veselības sertifikātā II pielikuma A līdz E daļā III sadaļas e) punkta v) apakšpunktu aizstāj ar šādu:
                        
                                    “(3) v)
                                 
                                 
                                    ja tas ir vairāk nekā 180 dienu vecs nekastrēts vīrišķās kārtas dzīvnieks,
                                    
                                                —
                                             
                                             
                                                vai nu zirgu virusālais arterīts ir oficiāli reģistrēts pēdējo sešu mēnešu laikā ( 3);
                                             
                                          vai
                                    
                                                —
                                             
                                             
                                                izmantojot asins paraugu, kas iegūts 21 dienas laikā pirms izvešanas … (5), dzīvnieks ir testēts zirgu virusālā arterīta noteikšanai paredzētā vīrusa neitralizācijas testā, un seruma atšķaidījumā 1:4 (3) iegūtais rezultāts ir negatīvs;
                                                vai
                                                21 dienas laikā pirms izvešanas savāktā kopējā spermas daudzuma alikvotā daļa … (5) ir testēta ar zirgu virusālā arterīta vīrusa izolācijas testu, un iegūtais rezultāts ir negatīvs (3);
                                                vai
                                                pēc tam, kad, izmantojot alikvotu no visas spermas, kas no dzīvnieka savākta pēc tam, kad paņemts dzīvnieka asins paraugs, kas iegūts … (5), t. i., sešu mēnešu laikā pirms nosūtīšanas dienas, un vīrusa neitralizācijas testā uz zirgu virusālo arterītu seruma atšķaidījumā vismaz 1:4 (3) iegūtais rezultāts ir pozitīvs, dzīvnieks ir testēts uz zirgu virusālo arterītu ar vīrusa izolācijas testu, polimerāzes ķēdes reakciju (PĶR) vai reāllaika PĶR, un iegūtais rezultāts ir negatīvs;
                                                vai
                                                sešu mēnešu laikā pirms nosūtīšanas dienas vīrišķās kārtas zirgu dzimtas dzīvniekam, kam iepriekš bijis pozitīvs zirgu arterīta vīrusa antivielu noteikšanas testa rezultāts vai kas vakcinēts pret zirgu virusālo arterītu, tika:
                                                
                                                            a)
                                                         
                                                         
                                                            divās secīgās dienās veikta testa pārošana ar vismaz divām ķēvēm, kuras septiņu dienu laikā pirms testa pārošanas un vismaz 28 dienas pēc tam ir turētas izolācijā un kurām ir veikts seroloģiskais tests uz zirgu virusālo arterītu, izmantojot asins paraugus, kas ņemti testa pārošanas laikā un vismaz 28 dienas pēc testa pārošanas, un seruma atšķaidījumā 1:4 iegūstot negatīvu rezultātu; un
                                                         
                                                      
                                                            b)
                                                         
                                                         
                                                            veikts vīrusa neitralizācijas tests uz zirgu virusālo arterītu, izmantojot asins paraugu, kas iegūts 21 dienas laikā pirms nosūtīšanas dienas … (5):
                                                            
                                                                        —
                                                                     
                                                                     
                                                                        vai nu ar pozitīvu rezultātu seruma atšķaidījumā vismaz 1:4 (3), vai
                                                                     
                                                                  
                                                                        —
                                                                     
                                                                     
                                                                        ar negatīvu rezultātu seruma atšķaidījumā 1:4 (3);
                                                                     
                                                                  
                                                      
                                          vai
                                    
                                                —
                                             
                                             
                                                dzīvnieks ir vakcinēts … (5) pret zirgu vīrusālo arterītu oficiālā veterinārajā uzraudzībā ar kompetentās iestādes apstiprinātu vakcīnu saskaņā ar tālāk norādītajām programmām sākotnējai vakcinācijai un ir regulāri revakcinēts (3):
                                             
                                          
                                                
                                                   Programmas sākotnējai vakcinācijai pret zirgu virusālo arterītu
                                                
                                                
                                                   
                                                      Norādījums
                                                   : vakcinācijas programmas, kas neattiecas uz iepriekš minēto dzīvnieku, svītro.
                                                
                                                
                                                   Verificē klātpievienotās pirmsvakcinācijas testēšanas, vakcinācijas un revakcinācijas apliecības.
                                                
                                                
                                                            a)
                                                         
                                                         
                                                            vakcinācija veikta dienā, kad tika ņemts asins paraugs ar vēlāk pierādītu negatīvu rezultātu vīrusa neitralizācijas testā seruma atšķaidījumā 1:4 (3); vai
                                                         
                                                      
                                                            b)
                                                         
                                                         
                                                            vakcinācija veikta izolācijas laikposmā, kas nav ilgāks par 15 dienām, oficiālā veterinārā uzraudzībā un sākta dienā, kad ņemts asins paraugs, kurš seruma atšķaidījumā 1:4 (3) testēts ar vīrusa neitralizācijas testu, un iegūtais rezultāts ir negatīvs; vai
                                                         
                                                      
                                                            c)
                                                         
                                                         
                                                            vakcinācija veikta, kad dzīvnieks bija 180–270 dienas vecs, izolācijas laikposmā oficiālā veterinārā uzraudzībā. Izolācijas laikposmā divos ar vismaz 10 dienu starplaiku ņemtos asins paraugos zirgu virusālā arterīta vīrusa neitralizācijas testā (3) iegūtas stabilas vai samazinātas antivielu titra vērtības; vai
                                                         
                                                      
                                                            d)
                                                         
                                                         
                                                            vakcinācija veikta pēc tam, kad dzīvniekam ir veikts vīrusa neitralizācijas tests uz zirgu virusālo arterītu, izmantojot asins paraugu, kas ņemts ne agrāk kā 7 dienas pēc tāda nepārtrauktas izolācijas perioda sākuma, kura ilgums ir 21 diena pēc vakcinācijas, un seruma atšķaidījumā 1:4 iegūtais rezultāts ir negatīvs (3); vai
                                                         
                                                      
                                                            e)
                                                         
                                                         
                                                            vakcinācija veikta 180 līdz 250 dienu vecumā pēc tam, kad dzīvniekam veikts vīrusa neitralizācijas tests uz zirgu virusālo arterītu, seruma atšķaidījumā 1:4 iegūstot negatīvu rezultātu, vai vienā un tajā pašā dienā ar stabiliem vai sarūkošiem titriem to veikusi viena un tā pati laboratorija, izmantojot divus asins paraugus, kas ņemti ar vismaz 14 dienu starplaiku (3);
                                                         
                                                      
                                          vai
                                    
                                                —
                                             
                                             
                                                jebkādas zirgu virusālā arterīta testēšanas vai pret zirgu virusālo arterītu izdarītas vakcinēšanas prasības ir atceltas ar Savienības tiesību aktu … (ieraksta atsauci uz piemērojamo Savienības tiesību aktu), pamatojoties uz to, ka dzīvnieks Savienībā tiek ievests uz laiku, lai piedalītos jāšanas sporta pasākumā, kas norādīts minētajā tiesību aktā, un ka dzīvnieks tiek turēts nošķirti no citiem zirgu dzimtas dzīvniekiem, kas šādā pasākumā nepiedalās, un ka jebkādas vaislas darbības, tostarp spermas iegūšana, Savienībā uzturoties uz laiku, ir aizliegtas (3);”;
                                             
                                          
                              
                  
                        2)
                     
                     
                        katrā veselības sertifikātā II pielikuma A, B un D daļā 6. zemsvītras piezīmi svītro;
                     
                  
                        3)
                     
                     
                        katrā veselības sertifikātā II pielikuma C un E daļā 7. zemsvītras piezīmi svītro.
                     
                  
      
      
         
            II PIELIKUMS
            Lēmumu 93/197/EEK groza šādi:
            
                        1)
                     
                     
                        katrā veselības sertifikātā II pielikuma A, C, D un E daļā III sadaļas e) punkta v) apakšpunktu aizstāj ar šādu:
                        
                                    “(3) v)
                                 
                                 
                                    ja tas ir vairāk nekā 180 dienu vecs nekastrēts vīrišķās kārtas dzīvnieks,
                                    
                                                —
                                             
                                             
                                                vai nu zirgu virusālais arterīts nav oficiāli reģistrēts pēdējo sešu mēnešu laikā ( 3);
                                             
                                          vai
                                    
                                                —
                                             
                                             
                                                izmantojot asins paraugu, kas iegūts 21 dienas laikā pirms izvešanas … (4), dzīvnieks ir testēts zirgu virusālā arterīta noteikšanai paredzētā vīrusa neitralizācijas testā, un seruma atšķaidījumā 1:4 (3) iegūtais rezultāts ir negatīvs;
                                                vai
                                                tā kopējā spermas daudzuma, kas savākts 21 dienas laikā pirms izvešanas, alikvotā daļa … (4) ir testēta ar zirgu virusālā arterīta vīrusa izolācijas testu, un iegūtais rezultāts ir negatīvs (3);
                                                vai
                                                pēc tam, kad, izmantojot alikvotu no visas spermas, kas no dzīvnieka ir savākta pēc tās dienas, kad ņemts dzīvnieka asins paraugs, kas iegūts … (4), t. i., sešu mēnešu laikā pirms nosūtīšanas dienas, vīrusa neitralizācijas testā uz zirgu virusālo arterītu seruma atšķaidījumā vismaz 1:4 (3) iegūtais rezultāts ir pozitīvs, dzīvnieks ir testēts uz zirgu virusālo arterītu ar vīrusa izolācijas testu, polimerāzes ķēdes reakciju (PĶR) vai reāllaika PĶR, un iegūtais rezultāts bijis negatīvs;
                                                vai
                                                sešu mēnešu laikā pirms nosūtīšanas dienas vīrišķās kārtas zirgu dzimtas dzīvniekam, kam iepriekš bijis pozitīvs zirgu arterīta vīrusa antivielu noteikšanas testa rezultāts vai kas vakcinēts pret zirgu virusālo arterītu, tika:
                                                
                                                            a)
                                                         
                                                         
                                                            divās secīgās dienās veikta testa pārošana ar vismaz divām ķēvēm, kuras septiņu dienu laikā pirms testa pārošanas un vismaz 28 dienas pēc tam ir turētas izolācijā un kurām ir veikts seroloģiskais tests uz zirgu virusālo arterītu, izmantojot asins paraugus, kas ņemti testa pārošanas laikā un vismaz 28 dienas pēc testa pārošanas, un seruma atšķaidījumā 1:4 iegūstot negatīvu rezultātu; un
                                                         
                                                      
                                                            b)
                                                         
                                                         
                                                            veikts vīrusa neitralizācijas tests uz zirgu virusālo arterītu, izmantojot asins paraugu, kas iegūts 21 dienas laikā pirms nosūtīšanas dienas … (4):
                                                            
                                                                        —
                                                                     
                                                                     
                                                                        vai nu ar pozitīvu rezultātu seruma atšķaidījumā vismaz 1:4 (3), vai
                                                                     
                                                                  
                                                                        —
                                                                     
                                                                     
                                                                        ar negatīvu rezultātu seruma atšķaidījumā 1:4 (3);
                                                                     
                                                                  
                                                      
                                          vai
                                    
                                                —
                                             
                                             
                                                dzīvnieks ir vakcinēts … (4) pret zirgu vīrusālo arterītu oficiālā veterinārajā uzraudzībā ar kompetentās iestādes apstiprinātu vakcīnu saskaņā ar tālāk norādītajām programmām sākotnējai vakcinācijai un ir regulāri revakcinēts (3):
                                             
                                          
                              
                                    
                                       Programmas sākotnējai vakcinācijai pret zirgu virusālo arterītu
                                    
                                    
                                       
                                          Norādījums
                                       : vakcinācijas programmas, kas neattiecas uz iepriekš minēto dzīvnieku, svītro.
                                    
                                    
                                       Verificē klātpievienotās pirmsvakcinācijas testēšanas, vakcinācijas un revakcinācijas apliecības.
                                    
                                    
                                                a)
                                             
                                             
                                                vakcinācija veikta dienā, kad tika ņemts asins paraugs ar vēlāk pierādītu negatīvu rezultātu vīrusa neitralizācijas testā seruma atšķaidījumā 1:4 (3); vai
                                             
                                          
                                                b)
                                             
                                             
                                                vakcinācija veikta izolācijas laikposmā, kas nav ilgāks par 15 dienām, oficiālā veterinārajā uzraudzībā un sākta dienā, kad paņemts asins paraugs, kurš seruma atšķaidījumā 1:4 (3) testēts ar vīrusa neitralizācijas testu, un iegūtais rezultāts ir negatīvs; vai
                                             
                                          
                                                c)
                                             
                                             
                                                vakcinācija veikta, kad dzīvnieks bija 180–270 dienas vecs, izolācijas laikposmā oficiālā veterinārā uzraudzībā. Izolācijas laikposmā divos ar vismaz 10 dienu starplaiku ņemtos asins paraugos zirgu virusālā arterīta vīrusa neitralizācijas testā (3) iegūtas stabilas vai samazinātas antivielu titra vērtības; vai
                                             
                                          
                                                d)
                                             
                                             
                                                vakcinācija veikta pēc tam, kad dzīvniekam ir veikts vīrusa neitralizācijas tests uz zirgu virusālo arterītu, izmantojot asins paraugu, kas ņemts ne agrāk kā 7 dienas pēc tāda nepārtrauktas izolācijas perioda sākuma, kura ilgums ir 21 diena pēc vakcinācijas, un seruma atšķaidījumā 1:4 iegūtais rezultāts ir negatīvs (3); vai
                                             
                                          
                                                e)
                                             
                                             
                                                vakcinācija veikta 180 līdz 250 dienu vecumā pēc tam, kad dzīvniekam veikts vīrusa neitralizācijas tests uz zirgu virusālo arterītu, seruma atšķaidījumā 1:4 iegūstot negatīvu rezultātu, vai vienā un tajā pašā dienā ar stabiliem vai sarūkošiem titriem to veikusi viena un tā pati laboratorija, izmantojot divus asins paraugus, kas ņemti ar vismaz 14 dienu starplaiku (3);”;
                                             
                                          
                              
                  
                        2)
                     
                     
                        veselības sertifikātā II pielikuma B daļā III sadaļas e) punkta v) apakšpunktu aizstāj ar šādu:
                        
                                    “(2) v)
                                 
                                 
                                    ja tas ir vairāk nekā 180 dienu vecs nekastrēts vīrišķās kārtas dzīvnieks,
                                    
                                                —
                                             
                                             
                                                vai nu zirgu virusālais arterīts nav oficiāli reģistrēts pēdējo sešu mēnešu laikā ( 2);
                                             
                                          vai
                                    
                                                —
                                             
                                             
                                                izmantojot asins paraugu, kas iegūts 21 dienas laikā pirms izvešanas … (4), dzīvnieks ir testēts zirgu virusālā arterīta noteikšanai paredzētā vīrusa neitralizācijas testā, un seruma atšķaidījumā 1:4 (2) iegūtais rezultāts ir negatīvs;
                                                vai
                                                tā kopējā spermas daudzuma, kas savākts 21 dienas laikā pirms izvešanas, alikvotā daļa … (4) ir testēta ar zirgu virusālā arterīta vīrusa izolācijas testu, un iegūtais rezultāts ir negatīvs (2);
                                                vai
                                                pēc tam, kad, izmantojot alikvotu no visas spermas, kas no dzīvnieka ir savākta pēc tās dienas, kad ņemts dzīvnieka asins paraugs, kas iegūts … (4), t. i., sešu mēnešu laikā pirms nosūtīšanas dienas, vīrusa neitralizācijas testā uz zirgu virusālo arterītu seruma atšķaidījumā vismaz 1:4 (2) iegūtais rezultāts ir pozitīvs, dzīvnieks ir testēts uz zirgu virusālo arterītu ar vīrusa izolācijas testu, polimerāzes ķēdes reakciju (PĶR) vai reāllaika PĶR, un iegūtais rezultāts bijis negatīvs;
                                                vai
                                                sešu mēnešu laikā pirms nosūtīšanas dienas vīrišķās kārtas zirgu dzimtas dzīvniekam, kam iepriekš bijis pozitīvs zirgu arterīta vīrusa antivielu noteikšanas testa rezultāts vai kas vakcinēts pret zirgu virusālo arterītu, tika:
                                                
                                                            a)
                                                         
                                                         
                                                            divās secīgās dienās veikta testa pārošana ar vismaz divām ķēvēm, kuras septiņu dienu laikā pirms testa pārošanas un vismaz 28 dienas pēc tam ir turētas izolācijā un kurām ir veikts seroloģiskais tests uz zirgu virusālo arterītu, izmantojot asins paraugus, kas ņemti testa pārošanas laikā un vismaz 28 dienas pēc testa pārošanas, un seruma atšķaidījumā 1:4 iegūstot negatīvu rezultātu; un
                                                         
                                                      
                                                            b)
                                                         
                                                         
                                                            veikts vīrusa neitralizācijas tests uz zirgu virusālo arterītu, izmantojot asins paraugu, kas iegūts 21 dienas laikā pirms nosūtīšanas dienas … (4):
                                                            
                                                                        —
                                                                     
                                                                     
                                                                        vai nu ar pozitīvu rezultātu seruma atšķaidījumā vismaz 1:4 (2), vai
                                                                     
                                                                  
                                                                        —
                                                                     
                                                                     
                                                                        ar negatīvu rezultātu seruma atšķaidījumā 1:4 (2);
                                                                     
                                                                  
                                                      
                                          vai
                                    
                                                —
                                             
                                             
                                                dzīvnieks ir vakcinēts … (4) pret zirgu vīrusālo arterītu oficiālā veterinārajā uzraudzībā ar kompetentās iestādes apstiprinātu vakcīnu saskaņā ar tālāk norādītajām programmām sākotnējai vakcinācijai un ir regulāri revakcinēts (2):
                                             
                                          
                              
                                    
                                       Programmas sākotnējai vakcinācijai pret zirgu virusālo arterītu
                                    
                                    
                                       
                                          Norādījums
                                       : vakcinācijas programmas, kas neattiecas uz iepriekš minēto dzīvnieku, svītro.
                                    
                                    
                                       Verificē klātpievienotās pirmsvakcinācijas testēšanas, vakcinācijas un revakcinācijas apliecības.
                                    
                                    
                                                a)
                                             
                                             
                                                vakcinācija veikta dienā, kad tika ņemts asins paraugs ar vēlāk pierādītu negatīvu rezultātu vīrusa neitralizācijas testā seruma atšķaidījumā 1:4 (2); vai
                                             
                                          
                                                b)
                                             
                                             
                                                vakcinācija veikta izolācijas laikposmā, kas nav ilgāks par 15 dienām, oficiālā veterinārajā uzraudzībā un sākta dienā, kad paņemts asins paraugs, kurš seruma atšķaidījumā 1:4 (2) testēts ar vīrusa neitralizācijas testu, un iegūtais rezultāts ir negatīvs; vai
                                             
                                          
                                                c)
                                             
                                             
                                                vakcinācija veikta, kad dzīvnieks bija 180–270 dienas vecs, izolācijas laikposmā oficiālā veterinārā uzraudzībā. Izolācijas laikposmā divos ar vismaz 10 dienu starplaiku ņemtos asins paraugos zirgu virusālā arterīta vīrusa neitralizācijas testā (2) iegūtas stabilas vai samazinātas antivielu titra vērtības; vai
                                             
                                          
                                                d)
                                             
                                             
                                                vakcinācija veikta pēc tam, kad dzīvniekam ir veikts vīrusa neitralizācijas tests uz zirgu virusālo arterītu, izmantojot asins paraugu, kas ņemts ne agrāk kā 7 dienas pēc tāda nepārtrauktas izolācijas perioda sākuma, kura ilgums ir 21 diena pēc vakcinācijas, un seruma atšķaidījumā 1:4 iegūtais rezultāts ir negatīvs (2); vai
                                             
                                          
                                                e)
                                             
                                             
                                                vakcinācija veikta 180 līdz 250 dienu vecumā pēc tam, kad dzīvniekam veikts vīrusa neitralizācijas tests uz zirgu virusālo arterītu, seruma atšķaidījumā 1:4 iegūstot negatīvu rezultātu, vai vienā un tajā pašā dienā ar stabiliem vai sarūkošiem titriem to veikusi viena un tā pati laboratorija, izmantojot divus asins paraugus, kas ņemti ar vismaz 14 dienu starplaiku (2);”.